สวัสดีครับ ขอสอบถาม โดนทำร้ายร่างกาย กระดูกตรงโหนกคิ้วยุบลงเป็นหลุมวงกว้าง จะเป็นอันตรายไหมครับ ผ่านมาประมาณ 8วันแล้วครับ ตอนนี้มีอาการปวดหัวช่วงท้ายศีรษะเวลานอน และเข็ดคอฝั่งขวา มีอาการมึนเป็นบางช่วง นอนบางครั้งแขนกระตุก
สวัสดีค่ะ 9876543การที่ถูกแรงกระแทกเข้าไปจนเกิดเป็นการยุบลงของโหนกคิ้วนั้น อาจจะเป็นการยุบตัวของผิวหนังชั้นบน ชั้นใต้ผิวหนัง หรือเป็นกระดูกที่ร้าวลงไป การจะให้ได้การวินิจฉัยที่แน่ชัด อาจต้องตรวจร่างกายจริง หรือเอ็กซเรย์บริเวณที่มีอาการร่วมด้วยส่วนอาการปวดศีรษะ รู้สึกเคล็ดที่คอ มึนๆนั้น อาจจะเป็นอาการหลังได้รับบาดเจ็บได้ การจะสังเกตว่ามีอันตรายลึกเข้าไปถึงสมองหรือไม่นั้น ควรดูว่หลังเกิดอุบัติเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลงหรือไม่ ถ้ามีอาการใดๆเหล่านี้ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้นในเบื้องต้นพักการใช้งาน ระวังการกระแทกซ้ำ ถ้ามีอาการใดๆที่ทำให้ไม่สบายใจ หรือกระดูกยุบเข้าไปชัดเจน ควรไปพบแพทย์